<classify> Mbilinyi anayejulikana zaidi kwa jina la Sugu, alilazimika kutoa maelezo hayo bungeni baada ya juzi Mbunge wa Viti Maalumu, Martha Mlata CCM kudai bungeni kwamba kuna mbunge bila kumtaja jina ambaye pia ni msanii, kampora mwanamke mmoja mtoto wa miaka miwili wakati hatoi matunzo kwa mtoto huyo.Mlata alisema kitendo cha Mbilinyi kupora mtoto ni ukiukwaji mkubwa wa haki za wanawake na watoto, na kuwataka wabunge wote wanawake bila kujali itikadi zao za kisiasa kuke mea kitendo hicho.Hata hivyo, Sugu alisema pamoja na Mlata kutotaja jina la mbunge husika, lakini aliyelengwa na tuhuma hizo ni yeye na mwanamke aliyetajwa ni mzazi mwenzake, Faiza Abdallah Ally na mtoto ni Sasha Desideria.Katika mazingira ya kawaida watu wazima wenye akili timamu hawapendelei kuzungumzia masuala binafsi yanayowahusu wao na familia zao hadharani au katika vyombo vya habari, alisema na kuongeza kuwa hata uhusiano binafsi wa kindoa na kimapenzi pia watu hawapendi utolewe hadharani na katika vyombo vya habari.Mbunge huyo alienda mbali zaidi na kusema hata mbunge aliyemtuhumu naye asingependa kuzungumzia hadharani matatizo na mgogoro wa masuala yake binafsi ya ndoa na kwamba kama Mlata angetaka, angeweza kupata taarifa za mambo hayo ya aibu kabla ya kurusha tuhuma kubwa bungeni.Badala ya kutafuta ukweli juu ya huyu anayemuita mwanamke mnyonge, Mheshimiwa Mlata anaelekea kushabikia matendo haya ya utovu wa maadili ya Kitanzania. Na huyu mbunge anayependa kuwaamisha watu wengine kwamba yeye ni mlokole na mtu wa dini anayependelea kushamiri kwa maadili katika nchi yetu, alisema.Hata hivyo, alisema kwa sababu ya matukio ya aina hiyo ya utovu wa maadili kwa upande wa mzazi mwenzake na kwa kuhofia asipochukua hatua stahiki kuhusu malezi ya watoto, binti yake angeweza kulelewa katika mazingira yasiyokuwa ya maadili, aliamua kwenda Mahakama ya Mwanzo Manzese, Dar es Salaam ili kuiomba mahakama hiyo kutoa amri kwa mzazi mwenzie kwamba hana maadili ya kumlea binti yao.Niliwasilisha ushahidi wa vitendo mbalimbali vya utovu wa maadili alivyofanya mzazi mwenzangu ili kuithibitishia mahakama kwamba mzazi mwenzangu asingeweza kumlea na kumkuza binti yetu katika maadili bora yanayotakiwa kwa watoto kama mama, alisema na kuongeza Faiza aliitwa mahakamani kujitetea.Alisema mahakama baada ya kusikiliza pande zote mbili, Juni 23, mwaka huu iliridhika na ushahidi wa Sugu kwamba mzazi mwenzake hana maadili ya kumlea binti yao, hivyo kuamuru akabidhiwe kwake.Alishangazwa na kilichoelezwa kuwa ni uporaji kwamba ni amri halali ya Mahakama ya Mwanzo Manzese na kwamba ingawa amri hiyo imetolewa, lakini hajamchukua mtoto huyo na wanalifanya jambo hilo la kifamilia zaidi.Kuhusu madai kwamba hamtunzi binti yake, Sugu alisema tangu alipozaliwa Septemba 26, 2012, amekuwa akimpa huduma zinazostahili ikiwa ni pamoja na kutoa Sh 500,000 kila mwezi kwa ajili ya matunzo yake.Aidha, tangu akiwa na umri wa miaka miwili, mimi nimemlipia Sasha Desideria ada ya shule yake ya awali ya takribani shilingi milioni tatu kila mwaka. Malipo haya ni nje ya fedha za nguo, chakula na vifaa vya kuchezea watoto pamoja na kulipia programu za televisheni za watoto ambazo nimekuwa nazitoa katika kipindi chote tangu binti yangu alipozaliwa.  <topic>: MICHEZO 